**MEGVAN A RANGOS LEXUS DESIGN AWARD IDEI GYŐZTESE**

**Megvan a rangos** [**Lexus Design Award**](https://www.lexus.eu/discover-lexus/design/lexus-design-awards/#hero) **idei győztese, a közönségdíjasra ugyanakkor még egész héten várják a szavazatokat. A világ vezető prémium** [**környezetbarát hibrid elektromos**](https://www.lexus.hu/hybrid-2/#introduction) **autógyártója, az elmúlt években ’egyszerű luxusautómárkából ’luxus életmód márkává avanzsáló Lexus Milánói Dizájn Hét keretében megrendezésre került, az ’EGYÜTT LÉTEZÉS HATÁRTALANSÁGA’ elnevezésű című kiállításon hirdette ki, hogy a 2018-as Lexus Design Award fődíját az Extrapolation Factory (Christopher Woebken és Elliott P. Montgomery) csapat pályaműve, a Hipotézis Tesztelő nyerte meg.**

A futurisztikus, letisztult formavilágú, a prémium legmagasabb szintjét képviselő autóíról ismert [Lexus](http://www.lexus.hu/) szenvedélyesen vallja, hogy a dizájnban hatalmas erők rejlenek, amelyek képesek megváltoztatni az egész világot. Ez az oka annak, hogy a Lexus támogatja és ünnepli a dizájnerek új, feltörekvő generációját, amely képes szolgálatába állítani ezt az erőt, és nézőpontváltással, ötletkommunikációval és a képzelet stimulációjával egy jobb jövő kialakításán munkálkodik. A Lexus Design Award 2013 óta támogatja a dizájnerek új generációját a világ minden tájáról. A hatodik évben, 2018-ban témánk a „CO-„ latin eredetű előtag, melyet magyarul „-VAL / -VEL”-nek fordítunk, és összhangra, közös létre, cselekvésre utal. A Lexus hisz abban, hogy a nagyszerű dizájn képes biztosítani a természet és a társadalom harmonikus együtt létezését. Ebben az értelemben a „-VAL / -VEL” egy olyan megközelítés, amely együttműködés, koordináció, illetve egymáshoz kapcsolódás által lehetővé teszi a márkában, valamint a természetben rejlő valódi potenciál feltárását.

Az idei nyertes ‘Hipotézis Tesztelő’ egy közösen megálmodott tesztelési helyszín, amely feltárja a társadalom, a technológia, illetve a környezet közötti elméleti összefüggéseket. A projekt egy dizájn-alapú kutatási stúdió, az [Extrapolation Factory](http://www.extrapolationfactory.com/) munkája; a stúdió alapítói Elliott P. Montgomery (USA) és Chris Woebken (Németország). Az Extrapolation Factory módszereket fejleszt ki dizájn-prototípusok közös készítéséhez, kipróbálásához és a jövőre gyakorolt hatásuk felméréséhez.

*“Idei győztesünk munkája átformálja mindazt, amit jelenleg gondolunk a dizájn szerepéről az örökké változó és műszakilag villámgyorsan fejlődő társadalomban. A termékek egyre kevésbé fontosak, s helyettük az oktatás, a tanulás és a gondolkodás lép előtérbe. Az emberek és a tervezők egyre intenzívebben lépnek interakcióba a termékekkel, a folyamatokkal és a jövővel, márpedig erőteljesen jövőorientált és technikailag fejlődő világunkban mind fontosabb a tervek hatásának ilyetén előrejelzése és megvitatása.”* – véli David Adjaye építész, a Lexus Design Award 2018 zsűritagja.

*“Igazán fantasztikus érzés volt ezen a projekten dolgozni, nem beszélve arról, micsoda hihetetlen élményt jelentett a közös munka a* [*Formafantasma*](http://www.formafantasma.com/) *mentoraival. Mindez nem sikerülhetett volna a Lexus támogatása nélkül.”* – fogalmaz Elliott P. Montgomery, az Extrapolation Factory társalapítója.

2018-ban a Lexus Design Award egyébiránt rekordot döntött, hiszen a versenyre 1319 pályázat érkezett a világ 68 országából. A „-VAL / -VEL” témában benyújtott munkák közül a döntőbizottság 12 döntőst választott ki, közülük 4 a prototípus kifejlesztésére kapott lehetőséget, további 8 pedig kiállítói panelen mutathatta be munkáját. A munkákat a Lexus az „EGYÜTT LÉTEZÉS HATÁRTALANSÁGA” című kiállításon tárta a dizájner-közösség elé a Milánói Dizájn Héten.

**LEXUS DESIGN AWARD 2018 KÖZÖNSÉGDÍJ**

A 2018-as év új kezdeményezéseként a Lexus létrehozta a „LEXUS DESIGN AWARD 2018 KÖZÖNSÉGDÍJ” kategóriát, ahol a nagyközönség is megszavazhatja, hogy a Milánóban kiállított 12 döntős pályaműből melyiket találja a legjobbnak. Április 16-21. között bárki leadhatja szavazatát a [Lexus Design Award honlapján.](http://www.lexusdesignaward.com) A közönségdíj nyertesét április 23-án hirdetik ki. A Lexus „EGYÜTT LÉTEZÉS HATÁRTALANSÁGA” című kiállítását 2018. április 17-22. között, 10:00-től 20:00 óráig látogathatja a közönség a Cavallerizze in Museo Nazionale della Scienza e della Tecnologia Leonardo da Vinci-ben, a világ egyik legrangosabb dizájn-eseményén, a Milánói Dizájn Héten.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: [zsombor.varga@toyota-ce.com](mailto:zsombor.varga@toyota-ce.com)